CELEX: 62015CN0057
Language: sl
Date: 2015-02-09 00:00:00
Title: Zadeva C-57/15: Predlog za sprejetje predhodne odločbe, ki ga je vložilo Hof van beroep te Antwerpen (Belgija) 9. februarja 2015 – United Video Properties Inc./Telenet NV

27.4.2015   
            
            
               SL
            
            
               Uradni list Evropske unije
            
            
               C 138/34
            
         Predlog za sprejetje predhodne odločbe, ki ga je vložilo Hof van beroep te Antwerpen (Belgija) 9. februarja 2015 – United Video Properties Inc./Telenet NV
   (Zadeva C-57/15)
   (2015/C 138/46)
   Jezik postopka: nizozemščina
   
      Predložitveno sodišče
   
   Hof van beroep te Antwerpen
   
      Stranki v postopku v glavni stvari
   
   
      Pritožnica: United Video Properties Inc.
   
      Nasprotna stranka v pritožbenem postopku: Telenet NV
   
      Vprašanji za predhodno odločanje
   
   
               1.
            
            
               Ali besedna zveza „razumni in sorazmerni pravni stroški in drugi izdatki“ v členu 14 Direktive o uveljavljanju pravic intelektualne lastnine (1) nasprotuje belgijskim predpisom, ki sodiščem omogočajo upoštevanje točno določenih posebnosti zadeve in glede stroškov za pomoč odvetnika določajo sistem raznolikih pavšalnih tarif?
            
         
               2.
            
            
               Ali besedna zveza „razumni in sorazmerni pravni stroški in drugi izdatki“ v členu 14 Direktive o uveljavljanju pravic intelektualne lastnine nasprotuje sodni praksi, v skladu s katero je povrnitev stroškov za tehničnega svetovalca mogoča le v primeru napačnega ravnanja (pogodbenega ali nepogodbenega)?
            
         
      (1)  Direktiva Evropskega parlamenta in Sveta 2004/48/ES z dne 29. aprila 2004 o uveljavljanju pravic intelektualne lastnine (UL, posebna izdaja v slovenščini, poglavje 17, zvezek 2, str. 32).